SABUY ดีดแรง! รับข่าวผถห.ใหญ่เก็บหุ้นเพิ่ม ถือทะลุ 30%
SABUY ดีดแรง! รับข่าวผถห.ใหญ่ “ชูเกียรติ รุจนพรพจี” เก็บหุ้นเพิ่ม ดันสัดส่วนถือทะลุ 30% เป้ารายได้ปีนี้โต 25%
SABUY ดีดแรง! รับข่าวผถห.ใหญ่ “ชูเกียรติ รุจนพรพจี” เก็บหุ้นเพิ่ม ดันสัดส่วนถือทะลุ 30% เป้ารายได้ปีนี้โต 25%
18 พ.ค. 2564

ผู้สื่อข่าวรายงานว่า ราคาหุ้นบริษัท สบาย เทคโนโลยี จำกัด (มหาชน) หรือ SABUY วันที่ 18 พ.ค.2564 ณ เวลา 10.37 น. อยู่ที่ระดับ 6.75 บาท ปรับตัวขึ้น 0.85 บาท หรือ 14.41% สูงสุดที่ 6.90 บาท ต่ำสุดที่ 6 บาท ด้วยมูลค่าการซื้อขาย 195.64 ล้านบาท

โดยราคาหุ้นปรับตัวเพิ่มขึ้นอย่างมีนัยสำคัญวันนี้ หลังจากวันนี้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการจำหน่ายหุ้น SABUY โดย นางเพ็ญศรี วีระประวัติ ผู้ถือหุ้นใหญ่อันดับที่ 3 ซึ่งเป็นการจำหน่าย เมื่อวันที่ 14 พฤษภาคม 2564 จำนวนหลักทรัพย์ที่จำหน่าย คิดเป็น 1.9512% ของสิทธิออกเสียงทั้งหมดของกิจการ จำนวนหลักทรัพย์ภายหลังการจำหน่าย คิดเป็น 4.3448% ของสิทธิออกเสียงทั้งหมดของกิจการ
ขณะเดียวกันรายงานการได้มาของหุ้น SABUY โดย นายชูเกียรติ รุจนพรพจี ผู้ถือหุ้นใหญ่อันดับที่ 1 ของบริษัทฯ ซึ่งเป็นการได้มา เมื่อวันที่ 14 พฤษภาคม 2564 จำนวนหลักทรัพย์ที่ได้มา คิดเป็น 2.9858% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มา คิดเป็น 30.3135% ของสิทธิออกเสียงทั้งหมดของกิจการ
ขณะที่ก่อนหน้านี้ บริษัทฯ เปิดเผยผลประกอบการไตรมาส 1/2564 ซึ่งบริษัทฯมีรายได้จากการขายและให้บริการของบริษัทฯ กว่า 374 ล้านบาท เพิ่มขึ้น 3.7 ล้านบาท หรือคิดเป็น 1 % เมื่อเทียบกับช่วงเดียวกันของปีก่อน มีกำไรขั้นต้น 180 ล้านบาท เพิ่มขึ้นจากช่วงเดียวกันของปีก่อนคิดเป็น 5.3% และมีกำไรสุทธิ 34 ล้านบาท เพิ่มขึ้นจากช่วงเดียวกันของปีก่อนที่ 29 ล้านบาท คิดเป็น 14.5% ซึ่งสอดคล้องกับกำไรขั้นต้นที่ปรับเพิ่มสูงขึ้น
สำหรับแนวโน้มธุรกิจในปี 2564 นี้ บริษัทฯ ตั้งเป้าหมายรายได้รวมจะเติบโตอย่างต่อเนื่องในอัตรา 25% โดยปัจจัยหลักมาจากธุรกิจตู้เติมเงิน ธุรกิจตู้ขายสินค้าอัตโนมัติ ธุรกิจศูนย์อาหารและ POS และ ธุรกิจใหม่ E-Money และวางแผนตั้งงบการลงทุนในปีนี้ที่ 800 ล้านบาท